September 2016 - Ons werk vir die Here – Afrika Evangeliese Bond - Suid-Oostelike Distrik
Ons werk vir die Here in September
September is verby en ons dank weereens die Here vir hoe Hy ons deurgedra het. Ek kon verskeie dorpe met die oog op Mnr Keith Daniel se toer van 2017 besoek. Ons glo dat die Here baie deure gaan oopmaak. Ons kon as 'n gesin vinnig Bethal, Ermelo, Volksrust, Wakkerstroom en Piet Retief besoek. Dit was baie geseënd gewees. Die geleenthede by Benoni se Salvation Army en Nigel SAVF was 'n hoogtepunt gewees.
'n Jongman ontmoet met Jesus
'n Jongman het vir Daniel Marais gebel een aand in September. Hy was onder sonde oortuiging en het verlang na verlossing. Daniel kon hom die aand na die Here Jesus toe lei. Hoe het hy by Daniel uitgekom? Ons het ongeveer drie maande gelede straatwerk gedoen in Brakpan toe het Daniel met die man kortliks gepraat en hom 'n traktaatjie en sy nommer gegee. Hierdie kort gesprek op die strate van Brakpan het gelei tot sy bekering. Prys die Here. Straatwerk is moeilik maar daar is tog vrug op die werk. Ek is besig om die man nou op te volg.
Nadia se werk
Nadia de Bruyn het Heidelberg en Randburg besoek in September. Sy het veral in Heidelberg nuwe openinge gekry.
Ons werk vir Oktober
Hierdie maand het ons verskeie geleenthede en moontlike geleenthede by skole. Ek gaan ook Meyerton besoek (10 – 13 Oktober) om nuwe openinge te gaan soek. Ons het nog nie voorheen daar gewerk nie. Ons het 'n uitreik by die Duitse gemeenskap in Piet Retief (18 – 20 Oktober). Dan het ons weer 'n geleentheid by die Nigel SAVF (6 Oktober) en Benoni Salvation Army (30 Oktober).
Ons maanddiens by die hoofkwartier is 26 Oktober.
Besoek gerus ons webwerf by: www.eersdiekoninkryk.co.za
Baie dankie vir u getroue gebede. Mag die Here u seën!
Jan, Suné, en Jan-Harm Labuscagne asook Nadia de Bruyn.
Post Tags:	#Openinge#Siele#Straatwerk
4de Januarie – Plek van rus
5de Januarie – Rus van sonde
Piet Retief Die Here Jesus het ons tyd hier in Piet Retief kom seen. Wat 'n voorreg is dit nie om elke dag by verskillende geleenthede die Evangelie van die Here Jesus te verkondig nie. Ons kon vandag by twee verskillende geleenthede in die gebied preek en more hhet ons die voorreg om by nog…
Pelgrimtoer Balfour en Greylingstad
Byjanlab	 Apr 25, 2016
Openinge in Balfour Die eerste been van ons pelgrimtoer het begin in Balfour en Greylingstad. Balfour was die heel eerste dorpie wat ons ingevaar het waar die Hoër- en- Laërskool ons hoof fokuspunt was. Die Dinsdag oggend vroeg het ons by beide groepe kinders geopen met gebed, 'n kort boodskappie en liedjies saamgesing. Ten einde…